b'\n_START_ARTICLE_\nJednad\xc5\xbeba kontinuiteta\n_START_PARAGRAPH_\nJednad\xc5\xbeba kontinuiteta, u fizici, izra\xc5\xbeava zakon o neuni\xc5\xa1tivosti materije: promjena gusto\xc4\x87e u nekoj to\xc4\x8dki uvijek je pra\xc4\x87ena strujanjem tvari iz te to\xc4\x8dke ili prema njoj. Stoga je ukupna promjena koli\xc4\x8dine tvari u nekom sustavu upravo jednaka koli\xc4\x8dini tvari koja je u sustav u\xc5\xa1la ili iz njega iza\xc5\xa1la. U elektrodinamici, jednad\xc5\xbeba kontinuiteta izra\xc5\xbeava na analogan na\xc4\x8din zakon o neuni\xc5\xa1tivosti elektri\xc4\x8dnog naboja. Poznata je kao\xc2\xa0Bernoullijeva jednad\xc5\xbeba, kojom se iskazuje da je ukupna suma tlakova u teku\xc4\x87ini koja struji jednaka stati\xc4\x8dkomu tlaku u teku\xc4\x87ini koja miruje (Venturijeva cijev).'